text: Tøm lommerne før genbrug
  06 december 2011 kl. 12.19
  Du skal huske at tømme lommerne, inden du leverer dit tøj til genbrug, hvis du ikke vil miste dine værdier.
  De frivillige i Røde Kors' genbrugsbutik i Vorbasse fandt 28. november 3.500 kroner i en lomme på noget indleveret tøj.
  Tøjet blev indleveret mellem 18. og 26. november.
  Pengene er overladt til lokalpolitiet i Billund, der gerne vil høre fra ejeren. Dog skal vedkommende dokumentere, at pengene tilhører ham eller hende.
  